
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1619 

1 Νοεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Θέσπιση, σε εναρμόνιση προς την Οδηγία 2003/32/ΕΚ 
της Επιτροπής της 23ης Απριλίου 2003, λεπτομε¬ 
ρών προδιαγραφών όσον αφορά τις απαιτήσεις 
που προβλέπονται στην ΚΥΑ ΔΥ7/οικ2480/1994 
(ΦΕΚ 679/Β/1994), ως έχει τροποποιηθεί και ισχύ¬ 
ει, προκειμένου για ιατροτεχνολογικά προϊόντα 
που κατασκευάζονται με χρησιμοποίηση ιστών ζω¬ 
ικής προέλευσης. 1 

Μετατροπή θέσης κλάδου γιατρών ΕΣΥ, στο Γενικό 
Νοσοκομείο Θεσσαλονίκης «Γ. ΠΑΠΑΝ ΙΚΟΛΑΟΥ» 2 
Χαρακτηρισμός ως μνημείου του κτιρίου επί των οδών 
Δραγούμη 41 και Εγνατίας 47 (Ο.Τ. ΠΖΘ 29/6) στο 
Δήμο Θεσσαλονίκης φερόμενης ιδιοκτησίας: (α) 
Κίτσου Μελπομένης, (β) Τζαβάρα Αναστασίου, (γ) 
Γιαννάκου Παύλου, (δ) Τσέντου Γεωργίου, (ε) Πα- 
παγιάννη Παναγιώτη, (στ) Σκολιανού Στεφάνου, (ζ) 
Θεοδοσίου Ευγενίας, (η) Βαρδάκα Γκόγου Ευριδί- 
κης και (θ) Παπαθανασίου Αριστείδη. 3 


ΑΠΟΦΑΣΕΙ Σ 

Αριθ.ΔΥδδ/ΓΠοικΙ 08837 (1) 

Θέσπιση, σε εναρμόνιση προς την Οδηγία 2003/32/ΕΚ 
της Επιτροπής της 23ης Απριλίου 2003, λεπτομερών 
προδιαγραφών όσον αφορά τις απαιτήσεις που προ- 
βλέπονται στην ΚΥΑ ΔΥ7/οικ2480/1994 (ΦΕΚ 679/Β/ 
1994), ως έχει τροποποιηθεί και ισχύει, προκειμένου 
για ιατροτεχνολογικά προϊόντα που κατασκευάζονται 
με χρησιμοποίηση ιστών ζωικής προέλευσης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) Του άρθρου 1 παράγραφοι 1,2 και 3 και του άρθρου 3 


του Ν. 1338/1983 «Εφαρμογή του Κοινοτικού δικαίου» 
(ΦΕΚ34/Α/17.03.1983) όπως τροποποιήθηκε από το άρθρο 
6του Ν. 1440/1984 (ΦΕΚ70/Α/21.05.1984) «Συμμετοχήτης 
Ελλάδας στο κεφάλαιο, στα απο-θεματικά και στις προ¬ 
βλέψεις της Ευρωπαϊκής Τράπεζας Επενδύσεων, στο κε¬ 
φάλαιο της Ευρωπαϊκής Κοινότητας Άνθρακος και Χάλυ- 
βος και του Οργανισμού Εφοδιασμού ΕΥΡΑΤΟΜ» καθώς 
και του άρθρου 65 του Ν. 1892/1990 (ΦΕΚ 101/Α/1990). 

β)Τουάρθρου4και2παρ. 1 και 2 και του άρθρου Μπαρ. 
4 του Ν. 1316/1983 (ΦΕΚ 3/Α/1983) «Ίδρυση, Οργάνωση 
και Αρμοδιότητες του Εθνικού Οργανισμού Φαρμάκων 
(ΕΟΦ), της Εθνικής Φαρμακοβιομηχανίας (ΕΦ), της Κρατι¬ 
κής Φαρμακαποθήκης (ΚΦ) και τροποποίηση της Φαρμα¬ 
κευτικής Νομοθεσίας και άλλες διατάξεις», όπως το άρ¬ 
θρο 2 τροποποιήθηκε με τον Ν. 1965/1991 (ΦΕΚ 146/Α/ 
1991) «Τροποποίηση και συμπλήρωση των κειμένων δια- 
τάξεωντου Εθνικού Οργανισμού Φαρμάκων (ΕΟΦ) και άλ¬ 
λες διατάξεις» και τον Ν. 2519/1997 (ΦΕΚ 165/Α/1997) 
«Ανάπτυξη και εκσυγχρονισμός του ΕΣΥ κ.λπ.», ως και του 
άρθρου 1 παράγρ. 5του Ν.1965/1991 (ΦΕΚ 146/Α/1991). 

γ) Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (ΦΕΚ 137/Α/1985), όπως αυτό προ¬ 
στέθηκε με το άρθρο 27 του Ν. 2081/1992 (ΦΕΚ 
154/Α/1992) και τροποποιήθηκε με το άρθρο 1 παρ. 2α 
του Ν. 2469/1997 (ΦΕΚ38/Α/1997). 

2. Τον Οργανισμό Υπουργείου Υγείας & Πρόνοιας Π.Δ. 
95/2000 (ΦΕΚ 76/Α/10.3.2000) και το άρθρο 19 του Ν. 
2889/2001 (ΦΕΚ37/Α/2001). 

3. Την με αριθμό 0-198/3η/23.6.2004 (Θέμα:Υ.Ν.Σ-19) 
πρόταση του ΔΣ του ΕΟΦ. 

4. Την Κοινή Απόφασητου Πρωθυπουργού και Υπουργού 
Υγείας και Κοινωνικής Αλληλεγγύης υπ’ αριθμ. 27304/2004 
(ΦΕΚ 517/Β/17.4.2004) «Ανάθεση αρμοδιοτήτων στους 
Υφυπουργούς Υγείας και Κοινωνικής Αλληλεγγύης Αθανά¬ 
σιο Γιαννόπουλο και Γεώργιο Κωνσταντόπουλο. 

5. Την Οδηγία 2003/32/ΕΚ της Επιτροπής της 23ης 
Απριλίου 2003 «για τη θέσπιση λεπτομερών προδιαγρα¬ 
φών όσον αφορά τις απαιτήσεις που προβλέπονται στην 
Οδηγία 93/42/ΕΟΚγιατα ιατροτεχνολογικά προϊόντα που 
κατασκευάζονται με χρησιμοποίηση ιστών ζωικής προέ¬ 
λευσης». 

6. Την Οδηγία 93/42/ΕΟΚτου Συμβουλίου της Ε.Ε. της 
14ης Ιουνίου 1993 περί ιατροτεχνολογικών προϊόντων. 

7. Την ΚΥΑ ΔΥ7/οικ2480/1994 (ΦΕΚ679/Β/13.9.1994) πε¬ 
ρί εναρμόνισης της Ελληνικής Νομοθεσίας προς την Οδη¬ 
γία 93/42/ΕΟΚτου Συμβουλίου της Ε.Ε. που αφορά στα ια- 
τροτεχνολογικά προϊόντα, όπως τροποποιήθηκε με την 
ΚΥΑ ΔΥ8δ/ΓΠοικ2740/31.12.2001 περί εναρμόνισηςτης Ελ¬ 
ληνικής Νομοθεσίας προς την Οδηγία 2000/70/ΕΚ του Ευ¬ 
ρωπαϊκού Κοινοβουλίου και του Συμβουλίου της Ε.Ε. (ΦΕΚ 
32/Β/17.1.2002), με την ΚΥΑ ΔΥ8δ/ΓΠοικ44006/30.4.2002 
περί εναρμόνισης της Ελληνικής Νομοθεσίας προς την 
Οδηγία 2001/104/ΕΚ του Ευρωπαϊκού Κοινοβουλίου και 
του Συμβουλίου της Ε.Ε. (ΦΕΚ 577/Β/9.5.2002) και με την 
ΚΥΑ ΔΥ8Δ/ΓΠοικ1137/7.1.2004 περί εναρμόνισης της Ελ¬ 
ληνικής Νομοθεσίας προς την Οδηγία 2003/12/ΕΚ του Ευ¬ 
ρωπαϊκού Κοινοβουλίου και του Συμβουλίου της Ε.Ε (ΦΕΚ 
5/Β/8.1.2004)». 

8. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

1. Η παρούσα Απόφαση θεσπίζει λεπτομερείς προδια¬ 
γραφές σχετικά με τη διακινδύνευση για μετάδοση μετα¬ 
δοτικών σπογγωδών εγκεφαλοπαθειών (ΜΣΕ), υπό κανο¬ 
νικές συνθήκες χρήσης, σε ασθενείς ή άλλους, μέσω ια- 
τροτεχνολογικών προϊόντων τα οποία κατασκευάζονται 
με χρησιμοποίηση ζωικού ιστού που έχει καταστεί μη βιώ¬ 
σιμος ή μη βιώσιμων προϊόντων λαμβανόμενων από ζωικό 
ιστό. 

2. Οι ζωικοί ιστοί που καλύπτονται από την παρούσα 
Απόφαση είναι οι προερχόμενοι από βοοειδή, προβατοει- 
δή και αιγοειδή, καθώς επίσης από ελάφια, άλκες, βιζόν 
(μινκ) και γάτες. 

3. Το κολλαγόνο, η ζελατίνη και το στέαρ που χρησιμο¬ 
ποιούνται για την κατασκευή ιατροτεχνολογικών προϊό¬ 
ντων πρέπει να πληρούν τουλάχιστον τις απαιτήσεις που 
προβλέπονται ώστε να είναι κατάλληλα για κατανάλωση 
από τον άνθρωπο. 

4. Η παρούσα Απόφαση δεν εφαρμόζεται στα ιατροτε- 
χνολογικά προϊόντα που αναφέρονται στην παράγραφο 1 
που δεν προορίζονται να έλθουν σε επαφή με το ανθρώ¬ 
πινο σώμα ή προορίζονται να έλθουν σε επαφή μόνο με 
ανέπαφη επιδερμίδα. 

Άρθρο 2 

Για τους σκοπούς της παρούσας Απόφασης ισχύουν οι 
ακόλουθοι ορισμοί επιπροσθέτως των ορισμών που δια¬ 
τυπώνονται στην ΚΥΑ ΔΥ7/οικ2480/1994 (ΦΕΚ 679/Β/ 
13.9.1994) περί εναρμόνισης της Ελληνικής Νομοθεσίας 
προς την Οδηγία 93/42/ΕΟΚτου Συμβουλίου της Ε.Ε. που 
αφορά στα ιατροτεχνολογικά προϊόντα, όπως τροποποι¬ 
ήθηκε και ισχύει: 

α) «κύτταρο»: η μικρότερη οργανωμένη μονάδα κάθε 
μορφής ζωής η οποία είναι σε θέση να ζει ανεξάρτητα και 
να αντικαθιστά την ουσία της σε κατάλληλο περιβάλλον 

β) «ιστός»: μια οργανωμένη ομάδα κυττάρων ή/και εξω- 
κυτταρικών συστατικών 

γ) «παράγωγο»: υλικό που λαμβάνεται από ένα ζωικό 
ιστό μέσω μιας διαδικασίας παρασκευής, όπως κολλαγό¬ 
νο, ζελατίνη, μονοκλωνικά αντισώματα 

δ) «μη βιώσιμος»: αυτός που αδυνατεί να μεταβολισθεί 
ή πολλαπλασιασθεί 


ε) «μεταδοτικοί παράγοντες»: μη ταξινομημένοι παθο- 
γόνοι οργανισμοί, πρωτεϊνούχα λοιμογόνα σωμάτια (ρπ- 
οπε) και οργανισμοί, όπως παράγοντες σπογγωδών εγκε- 
φαλοπαθειών των βοοειδών και παράγοντες τρομώδους 
νόσου 

ς) «μείωση, εξάλειψη ή απομάκρυνση»: διαδικασία κατά 
την οποία μειώνεται, εξαλείφεται ή απομακρύνεται ο 
αριθμός των μεταδοτικών παραγόντων, προκειμένου να 
προληφθεί τυχόν μόλυνση ή παθογόνος αντίδραση 
ζ) «αδρανοποίηση»: διαδικασία με την οποία μειώνεται 
η ικανότητα των μεταδοτικών παραγόντων να προκαλέ- 
σουν μόλυνση ή παθογόνο αντίδραση 
η) «χώρα προέλευσης»: χώρα στην οποία έχει γεννηθεί, 
εκτραφεί ή/και σφαγεί το ζώο 
θ) «υλικά εκκίνησης»: πρώτες ύλες ή κάθε άλλο προϊόν 
ζωικής προέλευσης, από το οποίο ή με τη βοήθεια του 
οποίου παράγονται τα προϊόντα που αναφέρονται στην 
παράγραφο 1 του άρθρου 1 

Άρθρο 3 

Πριν από την υποβολή αίτησης για αξιολόγηση της πι¬ 
στότητας, σύμφωνα με την παράγραφο 1 του άρθρου 9 
της ΚΥΑ ΔΥ7/οικ2480/1994 (ΦΕΚ 679/Β/13.9.1994) περί 
εναρμόνισης της Ελληνικής Νομοθεσίας προς την Οδη¬ 
γία 93/42/ΕΟΚτου Συμβουλίου της Ε.Ε. που αφορά στα 
ιατροτεχνολογικά προϊόντα, όπως τροποποιήθηκε και 
ισχύει, ο κατασκευαστής των ιατροτεχνολογικών προϊό¬ 
ντων που αναφέρονται στην παράγραφο 1 του άρθρου 1 
πρέπει να εφαρμόσει το σύστημα ανάλυσης και διαχείρι¬ 
σης της διακινδύνευσης που ορίζεται στο Παράρτημα 1 
της παρούσας Απόφασης. 

Άρθρο 4 

Η Αρμόδια Αρχή επαληθεύει ότι οι οργανισμοί που κοι¬ 
νοποιούνται βάσει του άρθρου 14 της ΚΥΑ ΔΥ7/οικ2480/ 
1994 (ΦΕΚ 679/Β/13.9.1994) περί εναρμόνισης της Ελλη¬ 
νικής Νομοθεσίας προς την Οδηγία 93/42/ΕΟΚ του Συμ¬ 
βουλίου της Ε.Ε. που αφορά στα ιατροτεχνολογικά προϊ¬ 
όντα, όπως τροποποιήθηκε και ισχύει, διαθέτουν σύγ¬ 
χρονες γνώσεις για τα προϊόντα που αναφέρονται στην 
παράγραφο 1 του άρθρου 1, προκειμένου να αξιολογή¬ 
σουν τη συμμόρφωση των εν λόγω προϊόντων προς τις 
διατάξεις της ως άνω ΚΥΑ και τις προδιαγραφές που προ- 
βλέπονται στο Παράρτημα 1 της παρούσας Απόφασης. 

Εάν βάσει της επαλήθευσης αυτής η Αρμόδια Αρχή 
χρειάζεται να τροποποιήσει το εύρος των δραστηριοτή¬ 
των των εν λόγω οργανισμών, ενημερώνει σχετικά την 
Επιτροπή και τα λοιπά κράτη μέλη. 

Άρθρο 5 

1. Οι διαδικασίες αξιολόγησης της πιστότητας για τα ια- 
τροτεχνολογικά προϊόντα που αναφέρονται στο άρθρο 1 
πρέπει να περιλαμβάνουν την αξιολόγηση της συμμόρ¬ 
φωσής τους προς τις βασικές απαιτήσεις της ΚΥΑ 
ΔΥ7/οικ 2480/1994 (ΦΕΚ 679/Β/13.9.1994) περί εναρμόνι¬ 
σης της Ελληνικής Νομοθε-σίας προς την Οδηγία 
93/42/ΕΟΚτου Συμβουλίου της Ε.Ε. που αφορά στα ια- 
τροτεχνολογικά προϊόντα, όπως τροποποιήθηκε και ισχύ¬ 
ει, καθώς και τις προδιαγραφές που προβλέπονται στο 
Παράρτημα 1 της παρούσας Απόφασης. 

2. Οι κοινοποιημένοι οργανισμοί αξιολογούν τη στρατη¬ 
γική που ακολουθεί ο κατασκευαστής στον τομέα της 
ανάλυσης και διαχείρισης της διακινδύνευσης, και ιδιαί¬ 
τερα: 

α) τις πληροφορίες που παρέχει ο κατασκευαστής, 

β) την αιτιολόγηση της χρήσης ζωικών ιστών ή παραγώ- 
γωντους, 

γ) τα αποτελέσματα μελετών διάθεσης ή/και αδρανο- 
ποίησης ή βιβλιογραφικών ερευνών, 

δ) τις διαδικασίες ελέγχου που ακολουθεί ο κατασκευ¬ 
αστής για τις πηγές των πρώτων υλών, τα τελικά προϊόντα 
και τους υπεργολάβους, 

ε) την ανάγκη διενέργειας ελέγχων για τα θέματα που 
σχετίζονται με την προέλευση των υλικών, περιλαμβανο- 
μένων των προμηθειών από τρίτους. 

3. Οι κοινοποιημένοι οργανισμοί, κατά την αξιολόγηση 
του συστήματος ανάλυσης και διαχείρισης της διακινδύ- 
νευσης στο πλαίσιο της διαδικασίας αξιολόγησης της πι¬ 
στότητας, λαμβάνουν υπόψη, εφόσον διατίθεται, το πι¬ 
στοποιητικό καταλληλότητας ΜΣΕ (εφεξής: «πιστοποιη¬ 
τικό ΜΣΕ») που εκδίδεται από την Ευρωπαϊκή Διεύθυνση 
για την Ποιότητα των Φαρμάκων (ΕυΓοροαπ ϋίΓθοΙθΓ3ΐθ 
ίοΓ ΙΙίθ ΟυαΙίΙγ οί ΜθάίοίηΘε) όσον αφορά τα υλικά εκκίνη¬ 
σης (πρώτες ύλες). 

4. Με εξαίρεση τα ιατροτεχνολογικά προϊόντα που χρη¬ 
σιμοποιούν υλικά εκκίνησης (πρώτες ύλες) για τα οποία 
έχει εκδοθεί πιστοποιητικό ΜΣΕ, όπως αναφέρεται στην 
παράγραφο 3, οι κοινοποιημένοι οργανισμοί ζητούν, μέ¬ 
σω της Αρμόδιας Αρχής, τη γνώμη των αρμόδιων εθνικών 
αρχών των άλλων κρατών μελών για την αξιολόγησή τους 
και τα συμπεράσματα της διαδικασίας ανάλυσης και δια¬ 
χείρισης της διακινδύνευσης για τους ιστούς ή τα παρά- 
γωγα που προορίζονται να ενσωματωθούν στο ιατροτε- 
χνολογικό προϊόν, όπως εξήχθησαν από τον κατασκευα¬ 
στή. 

Πρινεκδώσουνπιστοποιητικό εξέτασης σχεδιασμού ΕΚ 
ή πιστοποιητικό εξέτασης τύπου ΕΚ, λαμβάνουν δεόντως 
υπόψη οποιεσδήποτε παρατηρήσεις λάβουν εντός δώδε¬ 
κα εβδομάδων από την ημερομηνία κατά την οποία ζητή¬ 
θηκε η γνώμη των αρμόδιων εθνικών αρχών. 

Άρθρο 6 

Η Αρμόδια Αρχή λαμβάνει όλα τα αναγκαία μέτρα για να 
διασφαλίσει ότι τα ιατροτεχνολογικά προϊόντα που ανα- 
φέρονται στην παράγραφο 1 του άρθρου 1 διατίθενται 
στην αγορά και αρχίζουν να χρησιμοποιούνται μόνο αν 
συνάδουν με τις διατάξεις της ΚΥΑ ΔΥ7/οικ2480/1994 
(ΦΕΚ 679/Β/13.9.1994) περί εναρμόνισης της Ελληνικής 
Νομοθεσίας προς την Οδηγία 93/42/ΕΟΚτου Συμβουλίου 
της Ε.Ε. που αφορά στα ιατροτεχνολογικά προϊόντα, 
όπως τροποποιήθηκε και ισχύει, και με τις προδιαγραφές 
που προβλέπονται στο Παράρτημα 1 της παρούσας Από¬ 
φασης. 

Άρθρο 7 

1. Οι κάτοχοι πιστοποιητικών εξέτασης σχεδιασμού ΕΚ 
ή πιστοποιητικών εξέτασης τύπου ΕΚ που έχουν εκδοθεί 
πριν από την έναρξη ισχύος της παρούσας Απόφασης για 
ιατροτεχνολογικά προϊόντα που αναφέρονται στο άρθρο 
1, ζητούν συμπληρωματικό πιστοποιητικό εξέτασης σχε- 
διασμού ΕΚ ή πιστοποιητικό εξέτασης τύπου ΕΚ, που βε¬ 
βαιώνει τη συμμόρφωση προς τις προδιαγραφές που ορί¬ 
ζονται στο Παράρτημα 1 της παρούσας Απόφασης. 

2. Έως τις 30 Σεπτεμβρίου 2004, είναι αποδεκτή η διά¬ 
θεση στην αγορά και η έναρξη χρήσης των ιατροτεχνο- 
λογικών προϊόντων που αναφέρονται στο άρθρο 1 παρά¬ 


γραφος 1 και τα οποία καλύπτονται από πιστοποιητικό 
εξέτασης σχεδιασμού ΕΚ ή από πιστοποιητικό εξέτασης 
τύπου ΕΚ που έχει εκδοθεί πριν από την έναρξη ισχύος 
της παρούσας Απόφασης. 

Άρθρο 8 

Η Απόφαση αυτή, συνοδευόμενη από το Παράρτημα 1 
που αποτελεί αναπόσπαστο μέρος της, ισχύει από τη δη¬ 
μοσίευσή της στην Εφημερίδα της Κυβερνήσεως. 


ΠΑΡΑΡΤΗΜΑ 1 

1. ΑΝΑΛΥΣΗ ΚΑΙ ΔΙΑΧΕΙΡΙΣΗ ΔΙΑΚΙΝΔΥΝΕΥΣΗΣ 

1.1. Αιτιολόγηση της χρήσης ζωικών ιστών ή παραγώ- 
γων 

Ο κατασκευαστής, με βάση τη γενική του στρατηγική 
για την ανάλυση και διαχείριση της διακινδύνευσης, πρέ¬ 
πει να δικαιολογεί για κάθε συγκεκριμένο ιατροτεχνολο- 
γικό προϊόν την απόφαση να χρησιμοποιήσει ζωικούς 
ιστούς ή παράγωγα ιστών που αναφέρονται στο άρθρο 1 
(διευκρινίζοντας τα σχετικά ζωικά είδη και ιστούς), λαμ- 
βάνοντας υπόψη το προσδοκώμενο κλινικό όφελος, την 
πιθανή εναπομένουσα διακινδύνευση και τις κατάλληλες 
εναλλακτικές επιλογές. 

1.2. Διαδικασία αξιολόγησης 

Προκειμένου να διασφαλιστεί η επίτευξη υψηλού επι¬ 
πέδου προστασίας για τους ασθενείς και τους χρήστες, ο 
κατασκευαστής προϊόντων που χρησιμοποιούν ιστούς ή 
παράγωγα ιστών ζωικής προέλευσης που αναφέρονται 
στο σημείο 1.1 πρέπει να εφαρμόζει κατάλληλη και καλά 
τεκμηριωμένη στρατηγική ανάλυσης και διαχείρισης της 
διακινδύνευσης κατά τρόπο, ώστε να αντιμετωπίζονται 
όλα τα ζητήματα που συνδέονται με τις ΜΣΕ. Πρέπει να 
προσδιορίζει τους κινδύνους που συνδέονται με τους εν 
λόγω ιστούς ή παράγωγα ιστών, να καταρτίζει τεκμηρίω¬ 
ση για τα μέτρα που λαμβάνονται για την ελαχιστοποίηση 
της διακινδύνευσης μετάδοσης και να τεκμηριώνει την 
αποδεκτότητα της εναπομένουσας διακινδύνευσης που 
σχετίζεται με το προϊόν που χρησιμοποιεί τέτοιους ιστούς 
ή παράγωγα ιστών, λαμβανομένων υπόψη της προβλεπό- 
μενης χρήσης και του οφέλους του προϊόντος. 

Η ασφάλεια ενός προϊόντος, από την άποψη της πιθανό¬ 
τητας να μεταδώσει μολυσματικό παράγοντα, εξαρτάται 
από όλους τους παράγοντες που περιγράφονται στα ση¬ 
μεία 1.2.1 έως 1.2.7, οι οποίοι πρέπει να αναλύονται, να 
αξιολογούνται και να αντιμετωπίζονται. Ο συνδυασμός 
των μέτρων αυτών καθορίζει την ασφάλεια του προϊόντος. 

Υπάρχουν δύο βασικά στάδια τα οποία πρέπει να λαμ- 
βάνονται υπ’ όψη. 

Αυτά είναι: 

• η επιλογή υλικών εκκίνησης (πρώτων υλών) (ιστών ή 
παραγώγων ιστών) που θεωρούνται κατάλληλα από την 
άποψη της πιθανής μόλυνσής τους με μεταδοτικούς πα¬ 
ράγοντες (βλέπε τα σημεία 1.2.1, 1.2.2 και 1.2.3), λαμβα- 
νομένης υπόψη και της περαιτέρω επεξεργασίας, 

• η εφαρμογή μιας παραγωγικής διαδικασίας για την 
αφαίρεση ή την αδρανοποίηση τυχόν μεταδοτικών παρα¬ 
γόντων που υπάρχουν σε ελεγχόμενους ιστούς εκκίνη¬ 
σης ή παράγωγά τους (βλέπε το σημείο 1.2.4). 

Επιπροσθέτως, πρέπει να λαμβάνονται υπόψη τα χαρα¬ 
κτηριστικά του προϊόντος και η προβλεπόμενη χρήση του 
(βλέπε τα σημεία 1.2.5, 1.2.6 και 1.2.7). 

Κατά την εφαρμογή της στρατηγικής ανάλυσης και δια¬ 
χείρισης της διακινδύνευσης πρέπει να λαμβάνονται δεό¬ 
ντως υπόψη οι γνωμοδοτήσεις των σχετικών επιστημονι¬ 
κών επιτροπών και, όπου ενδείκνυται, οι γνωμοδοτήσεις 
της Επιτροπής Φαρμακευτικών Ιδιοσκευασμάτων (Οοπι- 
Γπϊίΐθθ ίοτ Ρτορηθίατγ ΜθόίοίηαΙ Ρτοάυοίε - ΟΡΜΟ), τα 
στοιχεία των οποίων έχουν δημοσιευθεί στην Επίσημη 
Εφημερίδα της Ευρωπαϊκής Ένωσης. 

1.2.1. Ζώα ως πηγή υλικών 

Ο κίνδυνος ΜΣΕ σχετίζεται με τα είδη και τις ποικιλίες 
(ράτσες) των ζώων από τα οποία προέρχεται ο ιστός εκκί¬ 
νησης, καθώς και από τη φύση του ιστού εκκίνησης. Δε¬ 
δομένου ότι η μολυσματικότητα ΜΣΕ συσσωρεύεται κατά 
τη διάρκεια μιας περιόδου επώασης αρκετών ετών, η λή¬ 
ψη των ιστών ή των παραγώγων τους από νεαρά υγιή ζώα 
θεωρείται παράγοντας μείωσης της διακινδύνευσης. Τα 
ζώα που εγκυμονούν κινδύνους, όπως τα νεκρά ζώα, τα 
ζώα που σφάζονται επειγόντως και τα ύποπτα για ΜΣΕ 
ζώα πρέπει να αποκλείονται. 

1.2.2. Γεωγραφική προέλευση 

Δεδομένου ότι στον κανονισμό (ΕΚ) υπ’ αριθ. 999/2001 
του Ευρωπαϊκού Κοινοβουλίου και του Συμβουλίου της 
22ας Μάί'ου 2001 για τη θέσπιση κανόνων πρόληψης, κα¬ 
ταπολέμησης και εξάλειψης ορισμένων μεταδοτικών 
σπογγω-δών εγκεφαλοπαθειών (Επίσημη Εφημερίδα 
Ε.Ε. I.147 της 31.05.2001) εκκρεμεί η κατάταξη των χω¬ 
ρών ανάλογα με την κατάστασή τους από απόψεως ΣΕΒ 
(Σπογγώδους Εγκεφαλοπάθειας Βοοειδών), χρησιμοποι¬ 
είται, για την αξιολόγηση της διακινδύνευσης που παρου¬ 
σιάζει η χώρα-πηγή, η γεωγραφική διακινδύνευση για μό¬ 
λυνση από ΣΕΒ (ΟΒΒ). Ο ΟΒΒ είναι ένας ποιοτικός δεί¬ 
κτης που παρουσιάζει την πιθανότητα παρουσίας ενός ή 
περισσότερων βοοειδών που έχουν μολυνθεί με τον πα¬ 
ράγοντα ΣΕΒ, προκλινικά ή κλινικά, σε δεδομένη χρονική 
στιγμή σε μια χώρα. Όταν επιβεβαιώνεται η παρουσία, ο 
ΟΒΒ παρέχει μια ένδειξη του επιπέδου μόλυνσης, όπως 
εμφαίνεται στον παρακάτω πίνακα. 

Επίπεδο ΟΒΒ: Παρουσία ενός ή περισσότερων βοοει¬ 
δών που έχουν μολυνθεί κλινικά ή προκλινικά με τον πα¬ 
ράγοντα ΣΕΒ σε γεωγραφική περιφέρεια/χώρα 

I: Εξαιρετικά απίθανη 

II: Απίθανη, αλλά μη αποκλεισμένη 

III: Πιθανή, αλλά μη επιβεβαιωμένη ή επιβεβαιωμένη σε 
χαμηλότερο επίπεδο 

IV: Επιβεβαιωμένη σε υψηλότερο επίπεδο 

Ορισμένοι παράγοντες επηρεάζουν τη γεωγραφική 
διακινδύνευση για μόλυνση από ΣΕΒ που συνδέεται με τη 
χρήση ανεπεξέργαστων ιστών ή παραγώγων τους προ¬ 
ερχόμενων από διάφορες επιμέρους χώρες. Οι παράγο¬ 
ντες αυτοί ορίζονται στο σημείο 1 του άρθρου 2.3.13.2 
του διεθνούς κώδικα ζωικής υγείας του ΔΓΕ (Διεθνές 
Γ ραφείο Επιζωοτιών). 

Η συνεστημένη σε επίπεδο Ευρωπαϊκής Επιτροπής 
(Οοπιπιίδείοη) Επιστημονική Επιτροπή Καθοδήγησης 
(ΕΕΚ) (δοίθπίίίίο Βΐθθππρ ΟοιτιπιίίΙθθ) προέβη σε αξιολό¬ 
γηση της γεωγραφικής διακινδύνευσης για μόλυνση από 
ΣΕΒ (ΟΒΒ) διάφορωντρίτωνχωρών και κρατών μελών και 
πρόκειται να συνεχίσει την αξιολόγηση για όλες τις χώρες 
που έχουν υποβάλει αίτηση για κατάταξη ως προς την κα¬ 
τάστασή τους από απόψεως ΣΕΒ, λαμβάνοντας κυρίως 
υπόψη τους παράγοντες του ΔΓΕ. 


1.2.3. Φύση του ιστού που χρησιμοποιείται ως πρώτη 
ύλη (ιστός εκκίνησης) 

Ο κατασκευαστής πρέπει να λαμβάνει υπόψη του την 
κατάταξη των κινδύνων που σχετίζονται με τα διάφορα εί¬ 
δη ιστών εκκίνησης. Η λήψη ζωικών ιστών πρέπει να υπό- 
κειται σε έλεγχο και ατομική επιθεώρηση από κτηνίατρο, 
ενώ το ζωικό σφάγιο πρέπει να πιστοποιείται ως κατάλλη¬ 
λο για κατανάλωση από τον άνθρωπο. 

Ο κατασκευαστής πρέπει να μεριμνά για την εξάλειψη 
κάθε διακινδύνευσης επιμόλυνσης κατά τη σφαγή των 
ζώων. 

Ο κατασκευαστής δεν πρέπει να επιλέγει ιστούς ή πα- 
ράγωγα ιστών ζωικής προέλευσης που παρουσιάζουν 
υψηλή μολυσματικότητα ΜΣΕ, εκτός εάν η χρήση τέτοιων 
υλικών είναι απαραίτητη σε εξαιρετικές περιστάσεις, λαμ- 
βανομένων υπόψη του σημαντικού οφέλους για τον ασθε¬ 
νή και της απουσίας εναλλακτικών ιστών εκκίνησης. 

Επιπροσθέτως, πρέπει να εφαρμόζονται οι διατάξεις 
του κανονισμού (ΕΚ) υπ’ αριθ. 1774/2002 του Ευρωπαϊ¬ 
κού Κοινοβουλίου και του Συμβουλίου, της 3ης Οκτωβρί¬ 
ου 2002 (Επίσημη Εφημερίδα Ε.Ε. 1273της 10.10.2002), 
για τον καθορισμό υγειονομικών κανόνων σχετικά με τα 
ζωικά υποπροϊόντα που δεν προορίζονται για κατανάλω¬ 
ση από τον άνθρωπο. 

1.2.3.1. Πρόβατα και αίγες 

Έχει γίνει ταξινόμηση της μολυσματικότητας σε ιστούς 
για τα πρόβατα και τις αίγες σύμφωνα με τις σημερινές 
γνώσεις και με βάση τους τίτλους μολυσματικότητας με¬ 
ταδοτικών παραγόντων σε ιστούς και σωματικά υγρά από 
πρόβατα και αίγες μολυσμένα με φυσικό τρόπο και με κλι¬ 
νικά εκδηλωμένη τρομώδη νόσο. Στη γνωμοδότηση της 
επιστημονικής επιτροπής καθοδήγησης (ΕΕΚ) της 22ας- 
23ης Ιουλίου 1999 με θέμα «Τίΐθ ροΐίογ οί ότθΘάίηρ από 
ροποίγρίπρ οί δίΐθθρ» παρουσιάστηκε, ως παράρτημα, 
ένας σχετικός πίνακας, ο οποίος επικαιροποιήθηκε πε¬ 
ραιτέρω στη γνωμοδότηση της ΕΕΚ «Τ3Ε ίηίθοίίνίίγ άίε- 
ίπόυίθά ίπ τυπιιπαπί ίίεευθε - εΐαίο οί ΚηοννΙθόρθ □θοθτηόθτ 
2001» στις 10-11 Ιανουάριου 2002. 

Η ταξινόμηση ενδέχεται να αναθεωρηθεί επί τη βάσει νέ¬ 
ων επιστημονικών στοιχείων (πχ βάσει σχετικών γνωμοδο¬ 
τήσεων των Επιστημονικών Επιτροπών, της Επιτροπής 
Φαρμακευτικών Ιδιοσκευασμάτων [Οοιπτηϋίοθ ίοτ Ρτορτί- 
θίατγ ΜθόίοίπδΙ Ρτοόυοίε - ΟΡΜΡ] και της Επιτροπής Μέ- 
τρωντης Ευρωπαϊκής Επιτροπής [Οοτηπιίεείοη ΜθΗευτθε], 
με τα οποία ρυθμίζεται η χρήση υλικού που ενέχει διακιν- 
δύνευση από πλευράς ΜΣΕ). Μετά τη λήψη απόφασης από 
την Επιτροπή, κατάλογος των αναθεωρημένων παραπο¬ 
μπών στα σχετικά έγγραφα/γνωμοδοτήσεις θα δημοσιευ- 
θεί στην Επίσημη Εφημερίδα της Ευρωπαϊκής Ένωσης. 

1.2.3.2. Βοοειδή 

Ο κατάλογος των ειδικών υλικών κινδύνου (ΕΥΚ) που 
περιλαμβάνεται στον κανονισμό (ΕΚ) υπ’ αριθ. 999/2001 
(Επίσημη Εφημερίδα Ε.Ε. Ι_ 147 της 31.05.2001) θεωρεί¬ 
ται δυνητικά υψηλής μολυσματικότητας ΜΣΕ. 

1.2.4. Αδρανοποίηση ή απομάκρυνση των μεταδοτικών 
παραγόντων 

1.2.4.1. Για τα προϊόντα τα οποία δεν μπορούν να υπο¬ 
βληθούν σε διαδικασία αδρανοποίησης/εξάλειψης χωρίς 
να υποστούν μεγάλη (μη αποδεκτή) φθορά, ο κατασκευ¬ 
αστής πρέπει να βασίζεται κυρίως στον έλεγχο της πηγής 
από την οποία λαμβάνει τους ιστούς ή τα παράγωγά τους. 

1.2.4.2. Για τα λοιπά ιατροτεχνολογικά προϊόντα, αν ο 
κατασκευαστής προβάλει ισχυρισμούς σχετικούς με τη 

δυνατότητα απομάκρυνσης ή αδρανοποίησης των μετα¬ 
δοτικών παραγόντων μέσω των διαδικασιών παραγωγής, 
οι ισχυρισμοί αυτοί πρέπει να τεκμηριώνονται με κατάλ¬ 
ληλα στοιχεία. 

Είναι δυνατή η χρήση σχετικών στοιχείων από κατάλ¬ 
ληλες επιστημονικές βιβλιογραφικές έρευνες και αναλύ¬ 
σεις προς υποστήριξη των παραγόντων αδρανοποίη- 
σης/εξάλειψης, όταν οι ειδικές διεργασίες που αναφέρο- 
νται στη βιβλιογραφία είναι συγκρίσιμες με εκείνες που 
χρησιμοποιούνται για το προϊόν. Οι εν λόγω έρευνες και 
αναλύσεις πρέπει επίσης να καλύπτουν τις διαθέσιμες 
επιστημονικές γνωμοδοτήσεις που ενδέχεται να έχουν 
εκδοθεί από επιστημονική επιτροπή της ΕΕ. Οι γνωμοδο¬ 
τήσεις αυτές θα χρησιμεύουν ως αναφορά, στις περι¬ 
πτώσεις στις οποίες υπάρχουν αλληλοσυγκρουόμενες 
απόψεις. 

Εάν, βάσει των στοιχείων της σχετικής βιβλιογραφίας, 
δεν καθίσταται δυνατή η τεκμηρίωση των ισχυρισμών 
του, ο κατασκευαστής πρέπει να εκπονήσει ειδική μελέτη 
αδρανοποίησης ή/και εξάλειψης και να εξετάσει τα ακό¬ 
λουθα στοιχεία: 

• κίνδυνος που συνδέεται με τον ιστό, 

• εντοπισμός των σχετικών πρότυπων παραγόντων, 

• λόγοι για την επιλογή των συγκεκριμένων συνδυα¬ 
σμών πρότυπων παραγόντων, 

• προσδιορισμός του σταδίου που επελέγη για την εξά¬ 
λειψη ή/και την αδρανοποίηση των μεταδοτικών παραγό¬ 
ντων, 

• υπολογισμός των παραγόντων μείωσης. 

Σε μια τελική έκθεση πρέπει να προσδιορίζονται οι πα¬ 
ράμετροι παραγωγής και τα όρια τα οποία είναι κρίσιμα 
για την αποτελεσματικότητα της διαδικασίας αδρανοποί¬ 
ησης ή εξάλειψης. 

Πρέπει να ακολουθούνται κατάλληλες τεκμηριωμένες 
διαδικασίες, προκειμένου να διασφαλίζεται ότι εφαρμό¬ 
ζονται οι επικυρωμένες παράμετροι επεξεργασίας κατά 
τη διάρκεια της συνήθους διαδικασίας παραγωγής. 

1.2.5. Ποσότητες ζωικών ιστών εκκίνησης ή παραγώγων 
που απαιτούνται για την παραγωγή μιας μονάδας του ια- 
τροτεχνολογικού προϊόντος 

Ο κατασκευαστής πρέπει να υπολογίσει την ποσότητα 
ανεπεξέργαστων ιστών ή παραγώγων ιστών ζωικής προ¬ 
έλευσης που απαιτούνται για την παραγωγή μιας μονά¬ 
δας του ιατροτεχνολογικού προϊόντος. Όταν χρησιμο¬ 
ποιείται κάποια διαδικασία καθαρισμού, ο κατασκευα¬ 
στής πρέπει να αξιολογήσει το εάν και κατά πόσον η 
διαδικασία αυτή μπορεί να προκαλέσει συγκέντρωση των 
επιπέδων μεταδοτικών παραγόντων που υπάρχουν στους 
ζωικούς ιστούς εκκίνησης ή στα παράγωγά τους. 

1.2.6. Ιστοί ή παράγωγα ιστών ζωικής προέλευσης που 
έρχονται σε επαφή με τους ασθενείς και τους χρήστες 

Ο κατασκευαστής πρέπει να εξετάσει: 

ί) την ποσότητα των ιστών ή παραγώγων ιστών ζωικής 
προέλευσης, 

ϋ) την επιφάνεια επαφής: το είδος της επιφάνειας (π.χ., 
δέρμα, βλεννώδης ιστός, εγκέφαλος) και την κατάστασή 
της (π.χ., υγιής ή με βλάβη), 

ίϋ) το είδος των ιστών ή παραγώγων ιστών που έρχονται 
σε επαφή με τους ασθενείς ή/και τους χρήστες και 

ίν) το χρονικό διάστημα κατά τη διάρκεια του οποίου το 
ιατροτεχνολογικό προϊόν προορίζεται να παραμείνει σε 
επαφή με το σώμα (περιλαμβανομένου του φαινομένου 
βιοαπορρόφησης). 


Πρέπει να λαμβάνεται υπόψη ο αριθμός των ιατροτε- 
χνολογικών προϊόντων τα οποία θα μπορούσαν να χρησι¬ 
μοποιηθούν στα πλαίσια μιας συγκεκριμένης διαδικα¬ 
σίας. 

1.2.7. Ροή διοίκησης - διαχείρισης 

Ο κατασκευαστής πρέπει να λάβει υπόψη του τη ροή δι¬ 
οίκησης - διαχείρισης που συνιστάται προκειμένου για τα 
πληροφοριακά στοιχεία του προϊόντος, από την υψηλό¬ 
τερη έως τη χαμηλότερη διακινδύνευση. 

1.3. Επανεξέταση της αξιολόγησης 

Ο κατασκευαστής πρέπει να καθορίζει και να εφαρμόζει 
μια συστηματική διαδικασία επανεξέτασης των πληροφο¬ 
ριών που συγκεντρώνονται για τα ιατροτεχνολογικό ή πα¬ 
ρόμοια προϊόντα του κατά τη φάση μετά την παραγωγή. 
Οι πληροφορίες πρέπει να αξιολογούνται για πιθανή σχέ¬ 
ση τους με ζητήματα ασφαλείας, ιδίως: 

α) αν εντοπίζονται κίνδυνοι οι οποίοι δεν είχαν αναγνω- 
ρισθεί προηγουμένως, 

β) αν η διακινδύνευση, η οποία έχει ήδη εκτιμηθεί ότι 
απορρέει από μια οποιαδήποτε πηγή κινδύνου, δεν είναι 
πλέον αποδεκτή, 

γ) αν η αρχική αξιολόγηση ακυρώνεται ή ανατρέπεται 
με οποιονδήποτε άλλο τρόπο. 

Αν ισχύει κάποια από τις προαναφερόμενες τρεις περι¬ 
πτώσεις, τα αποτελέσματα της αξιολόγησης θα ανατρο¬ 
φοδοτήσουν ως εισροή τη διαδικασία διαχείρισης της 
διακινδύνευσης. 

Υπό το φως αυτών των νέων στοιχείων πρέπει να εξετα¬ 
στεί η σκοπιμότητα αναθεώρησης των ενδεδειγμένων μέ¬ 
τρων διαχείρισης της διακινδύνευσης για το προϊόν (περι- 
λαμβανομένου του λόγου στον οποίο οφείλεται η επιλογή 
ενός ζωικού ιστού ή παραγώγου του). Αν υπάρχει περί¬ 
πτωση να έχει μεταβληθεί η εναπομένουσα διακινδύνευση 
ή ο βαθμός αποδοχής της, πρέπει να επαναξιολογηθεί και 
να αιτιολογηθεί ο αντίκτυπος στα μέτρα ελέγχου της δια- 
κινδύνευσης τα οποία εφαρμόστηκαν προηγουμένως. 

Τα αποτελέσματα αυτής της αξιολόγησης πρέπει να εί¬ 
ναι τεκμηριωμένα. 

2. ΑΞΙΟΛΟΓΗΣΗ ΤΩΝ ΙΑΤΡΟΤΕΧΝΟΛΟΓΙΚΩΝ ΠΡΟΪΟ¬ 
ΝΤΩΝ ΤΗΣ ΚΑΤΗΓΟΡΙΑΣ III ΑΠΟ ΚΟΙΝΟΠΟΙΗΜΕΝΟΥΣ 
ΟΡΓΑΝΙΣΜΟΥΣ 

Γιατα προϊόντα που εμπίπτουν στην κατηγορία III βάσει 
του κανόνα 17 του παραρτήματος IX της ΚΥΑ ΔΥ7/ 
οικ2480/1994 (ΦΕΚ 679/Β/13.9.1994) περί εναρμόνισης 
της Ελληνικής Νομοθεσίας προς την Οδηγία 93/42/ΕΟΚ 
του Συμβουλίου της Ε.Ε. που αφορά στα ιατροτεχνολογι- 
κά προϊόντα, όπως τροποποιήθηκε και ισχύει, οι κατα¬ 
σκευαστές πρέπει να παρέχουν στους κοινοποιημένους 
οργανισμούς που αναφέρονται στο άρθρο 4 της παρού¬ 
σας Απόφασης όλες τις σχετικές πληροφορίες που θα κα¬ 
ταστήσουν δυνατή την αξιολόγηση της στρατηγικής την 
οποία εφαρμόζουν όσον αφορά την ανάλυση και τη δια¬ 
χείριση της διακινδύνευσης. Κάθε νέα πληροφορία σχετι¬ 
κά με τον κίνδυνο ΜΣΕ, η οποία συλλέγεται από τον κατα¬ 
σκευαστή και αφορά τα ιατροτεχνολογικά προϊόντα του, 
πρέπει να αποστέλλεται στον κοινοποιημένο οργανισμό 
προς ενημέρωσή του. 

Οποιαδήποτε μεταβολή στις διαδικασίες λήψης, συλ¬ 
λογής, χειρισμού και αδρανοποίησης/εξάλειψης η οποία 
θα μπορούσε να μεταβάλει το αποτέλεσμα του φακέλου 
διαχείρισης της διακινδύνευσης που διαθέτει ο κατα- 

σκευαστής πρέπει να γνωστοποιείται στον κοινοποιημένο 
οργανισμό, προκειμένου αυτός να δώσει τη συμπληρω¬ 
ματική έγκρισή του πριν από την εφαρμογή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΔΗΜΗΤΡΗΣ ΣΙΟΥΦΑΣ 

ΥΓΕΙΑΣ & ΚΟΙΝΩΝΙΚΗΣ ΑΛΛΗΛΕΓΓΎΗΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθμ. Υ4α/73750/04 (2) 

Μετατροπή θέσης κλάδου γιατρών ΕΣΥ, στο Γενικό Νο¬ 
σοκομείο Θεσσαλονίκης «Γ. ΠΑΠΑΝΙΚΟΛΑΟΥ». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΥΓΕΙΑΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Π. Δ/τος 95 (ΦΕΚ 76/Α/10.3.2000) 
«Οργανισμός του Υπουργείου Υγείας και Πρόνοιας», 
όπως τροποποιήθηκε και συμπληρώθηκε με το Π. Δ/γμα 
299 (ΦΕΚ 240/Α/2000). 

2. Την υπ’ αριθμ. Υ1 (ΦΕΚ 513/Β/10.3.2004) Απόφαση 
του Πρωθυπουργού «Μεταβολή τίτλων Υπουργείων και 
καθορισμός της σειράς τάξης των Υπουργείων». 

3. Τις διατάξεις της παρ. Ι,του άρθρου 25, του Ν. 1397 
(ΦΕΚ 143/Α/1983). 

4. Τις διατάξεις του Π. Δ/τος 87/1986 (ΦΕΚ 32/Α/1986). 

5. Τις διατάξεις της παρ. 4 & 5 του άρθρου 34 του Ν. 
2519/1997 (ΦΕΚ 165/Α/1997). 

6. Τις διατάξεις του άρθρου 11 (παρ. 1), του Ν. 
2889/2001 (ΦΕΚ 37/Α/2001). 

7. Τις διατάξεις της παρ. 2 του άρθρου 1 του Ν. 
2469/1997, ΦΕΚ38/Α/1997 και το γεγονός ότι από τις δια¬ 
τάξεις της παρούσας απόφασης δεν προκαλείται δαπάνη 
σε βάρος του κρατικού προϋπολογισμού. 

8. Την υπ’ αριθ. 14650/ΔΙΟΕ85, (ΦΕΚ 519/Β/17.3.2004) 
απόφαση καθορισμού αρμοδιοτήτων στους Υφυπουρ¬ 
γούς Οικονομίας και Οικονομικών. 

9. Το υπ’ αριθμ. Π.Δ/γμα81/2002 (ΦΕΚ57/Α/2002) «Συγ¬ 
χώνευση των Υπουργείων Εθνικής Οικονομίας και Οικο¬ 
νομικών στο Υπουργείο Οικονομίας και Οικονομικών». 

10. Τις διατάξεις του Π.Δ/τος 103 (ΦΕΚ 70/Α/3.3.2004) 
«Περιορισμός της συναρμοδιότητας του Υπουργού Εσω¬ 
τερικών, Δημόσιας Διοίκησης και Αποκέντρωσης, κατά 
την έκδοση διοικητικών πράξεων». 

11. Τις υπ’ αριθμ. 16/24.7.2003 και 14/8.7.2004 Αποφά¬ 
σεις του Δ. Σ. του Β' Πε.Σ.Υ.Π. Κεντρικής Μακεδονίας, 
αποφασίζουμε: 

- Η μία (1) κενή θέση κλάδου γιατρών ΕΣΥ, ειδικότητας 
Νευρολογίας με βαθμό Επιμελητή Α', η οποία έχει συστα- 
θεί με την υπ’ αριθμ. Α3β/2697 (ΦΕΚ 109/Β/1986) Απόφα¬ 
ση στο Γ.Ν. θεσ/νίκης Γ. ΠΑΠΑΝΙΚΟΛΑΟΥ, μετατρέπεται 
με την παρούσα σε μία (1) θέση του ιδίου κλάδου, ειδικό¬ 
τητας Γαστρεντερολογίας και βαθμού Επιμελητή Β', στο 
ίδιο Νοσοκομείο. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Οκτωβρίου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΓΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Π. ΔΟΥΚΑΣ ΝIΚ. ΚΑΚΛΑΜΑΝ ΗΣ 

-♦- 

Αριθμ. ΥΠΠΟ/ΔΝΣΑΚ/74275/1757 (3) 

Χαρακτηρισμός ως μνημείου του κτιρίου επί των οδών 
Δραγούμη 41 και Εγνατίας 47 (Ο.Τ. ΠΖΘ 29/6) στο Δή¬ 
μο Θεσσαλονίκης φερόμενης ιδιοκτησίας: (α) Κίτσου 
Μελπομένης, (β) Τζαβάρα Αναστασίου, (γ) Γιαννάκου 
Παύλου, (δ) Τσέντου Γεωργίου, (ε) Παπαγιάννη Πανα¬ 
γιώτη, (στ) Σκολιανού Στεφάνου, (ζ) Θεοδοσίου Ευγε¬ 
νίας, (η) Βαρδάκα Γκόγου Ευριδίκης και (θ) Παπαθα¬ 
νασίου Αριστείδη. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) του Ν. 1558/1985 «Περί Κυβέρνησης και Κυβερνητικών 
Οργάνων» που δημοσιεύθηκεστοΦ.Ε.Κ. 137/26.7.1985 

β) του Ν. 3028/2002 «Για την προστασία των Αρχαιοτή¬ 
των και εν γένει της Πολιτιστικής Κληρονομιάς» (Φ.Ε.Κ. 
153/Α/28.6.2002) 

γ) του Ν. 2039/1992 «περί Κύρωσης της Σύμβασης για 
την προστασία της Αρχιτεκτονικής Κληρονομιάς της Ευ¬ 
ρώπης» (Φ.Ε.Κ. 61 /Α/13.4.1992) 

δ) του Π.Δ. 191/2003 (ΦΕΚ 146/Α/13.6.2003) «Οργανι¬ 
σμός Υπουργείου Πολιτισμού». 

2. Την με Α.Π. 133/24.3.2004 απόφαση του Πρωθυ¬ 
πουργού και Υπουργού Πολιτισμού (ΦΕΚ 527/Β/ 

24.3.2004) με την οποία ανατίθεται η άσκηση αρμοδιο¬ 
τήτων στην αναπληρωτή Υπ. Πολιτισμού Φ. Πάλλη Πε- 
τραλιά και στους Υφυπουργούς Γ. Ορφανό και Π. Τα- 
τούλη, όπως διορθώθηκε και δημοσιεύτηκε στο ΦΕΚ 
558/Β/2.4.2004. 

3. Την Υπουργική Απόφαση ΥΠΠΟ/ΔΟΕΠΥ/ΤΠΟ- 
ΝΥΣ/15/3696/20.1.2004 «Μεταβίβαση αρμοδιοτήτων του 
Υπουργού Πολιτισμού στις Περιφερειακές..» (ΦΕΚ 
70/Β/20.1.2004) καθώς και την Υπουργική Απόφαση ΥΠ- 
ΠΟ/ΔΟΕΠΥ/ΤΠΟΝΥΣ/14/3698/20.1.2004 «Οργάνωση και 
λειτουργία των Συμβουλίωντου Ν. 3028/2002» (ΦΕΚ70/Β/ 

20.1.2004) . 

4. Την Υ.Α. ΥΠΠΟ/ΔΙΛΑΠ/Γ/3046/51009/14.4.1994 (ΦΕΚ 
833/Β/9.11.1994) με την οποία χαρακτηρίστηκε ως ιστο¬ 
ρικό τόπος το ιστορικό κέντρο της πόλης της Θεσσαλονί¬ 
κης. 

5. Την εισήγηση της Εφορείας Νεωτέρων Μνημείων Κε¬ 
ντρικής Μακεδονίας (τ. 4η Εφορεία Νεωτέρων Μνημεί¬ 
ων) , την εισήγηση της Διεύθυνσης Νεώτερης και Σύγχρο¬ 
νης Αρχιτεκτονικής Κληρονομιάς και τα λοιπά στοιχεία 
του φακέλου της Υπηρεσίας μας. 

6. Την κατά πλειοψηφία γνωμοδότηση του Κεντρικού 
Συμβουλίου Νεωτέρων Μνημείων με αριθμό Πρακτικού 
20/23.9.2004, αποφασίζουμε: 

Χαρακτηρίζουμε ως μνημείο, σύμφωνα με τις διατάξεις 
του Ν. 3028/2002, το κτίριο επί των οδών Δραγούμη 41 και 

Εγνατίας 47 (Ο.Τ. ΠΖΘ 29/6) στο Δήμο Θεσσαλονίκης φερό- 
μενης ιδιοκτησίας: (α) Κίτσου Μελπομένης, (β) Τζαβάρα 
Αναστασίου, (γ) Γιαννάκου Παύλου, (δ) Τσέντου Γεωργίου, 
(ε) Παπαγιάννη Παναγιώτη, (στ) Σκολιανού Στεφάνου, (ζ) 
Θεοδοσίου Ευγενίας, (η) Βαρδάκα Γκόγου Ευριδίκης και (θ) 
Παπαθανασίου Αριστείδη, διότι αποτελεί ιδιαίτερα σημαντι¬ 
κό κτίριο για την πόλη της Θεσσαλονίκηςτης περιόδου 1920- 
1925, της μεταβατικής περιόδου μετά από την πυρκαγιά της 
Θεσσαλονίκης (1917), οπότε και άρχισε να χρησιμοποιείται 
εκτεταμένα το ωπλισμένο σκυρόδεμα στις κατασκευές. 


Αποτελεί σπάνιο δείγμα χρήσης υλικών και τεχνολογίας 
για την αντιμετώπιση της πυρασφάλειας και της αντισεισμι¬ 
κής προστασίας στη Θεσσαλονίκη. 

Επίσης, διατηρεί ακόμη και σήμερα, αρκετά από τα τυπο¬ 
λογικά και μορφολογικά του χαρακτηριστικά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 2004 

Ο ΥΦΥΠΟΥΡΓΟΣ 

ΠΕΤΡΟΣΤΑΤΟΥΛΗΣ 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ί3Χ : 210-9472556 ίηΙθΓΠθί : ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβΓΠθΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θογο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5%του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓηβί, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































